**НАЕТИ ЛИЦА И СРЕДНА БРУТНА РАБОТНА ЗАПЛАТА ПРЕЗ ВТОРОТО ТРИМЕСЕЧИЕ НА 2024 ГОДИНА**

**Броят на наетите лица по трудово и служебно правоотношение** към края на юни 2024 г. нараства с 28.1 хил., или с 1.2%, спрямо края на март 2024 г., като достига 2.35 млн. по предварителни данни на Националния статистически институт. Спрямо първото тримесечие на 2024 г. най-голямо увеличение на броя наети лица се наблюдава в икономическите дейности „Хотелиерство и ресторантьорство“ - с 24.0%, в „Селско, горско и рибно стопанство“ - с 4.5%, и в „Административни и спомагателни дейности“ - с 1.8%. Най-голямо намаление на броя наети лица по трудово и служебно правоотношение - с 1.7%, е регистрирано при дейност „Преработваща промишленост“.

В края на юни 2024 г. в сравнение с края на юни 2023 г. броят на наетите лица по трудово и служебно правоотношение нараства с 15.6 хил., или с 0.7%. Най-голямо увеличение на броя наети лица се наблюдава в икономическите дейности „Хуманно здравеопазване и социална работа“ - с 12.4 хил., „Създаване и разпространение на информация и творчески продукти; далекосъобщения“ - с 6.2 хил., и „Хотелиерство и ресторантьорство“ - с 4.1 хил., а най-голямо намаление - в „Преработваща промишленост“ - с 13.0 хил., и в „Административни и спомагателни дейности“ - с 2.3 хиляди. В процентно изражение увеличението е най-значително в икономическите дейности „Хуманно здравеопазване и социална работа“ - с 6.8%, „Създаване и разпространение на информация и творчески продукти; далекосъобщения“ - с 5.1%, и в „Култура, спорт и развлечения“ - с 4.1%, а най-голямо намаление е регистрирано при „Добивна промишленост“ - с 3.2%, и „Преработваща промишленост“ - с 2.8%.

**Средната брутна месечна работна заплата** за април 2024 г. е 2 303 лв., за май - 2 310 лв., и за юни - 2 276 лева.

**Фиг. 1. Средна брутна работна заплата общо за страната по месеци**

През второто тримесечие на 2024 г. средната месечна работна заплатаe2 296 лв. и нараства спрямо първото тримесечие на 2024 г. с 4.5%. Икономическите дейности, в които е регистрирано най-голямо увеличение, са
„Държавно управление“ - с 13.1%, „Образование“ - с 9.7%, и „Хотелиерство и ресторантьорство“ - с 9.2%.

**Фиг. 2. Средна брутна месечна работна заплата по икономически дейности - левове**

Спрямо второто тримесечие на 2023 г. средната месечна работна заплата нараства със 17.3%, като най-голямо e увеличението в икономическите дейности: „Държавно управление“ - с 29.7%, „Други дейности“ - с 26.6%, и „Хотелиерство и ресторантьорство“ и „Образование“ - с по 25.4%.

Икономическите дейности с най-високо средномесечно трудово възнаграждение на наетите лица по трудово и служебно правоотношение за периода са:

* „Създаване и разпространение на информация и творчески продукти; далеко-съобщения“ - 5 164 лева;
* „Финансови и застрахователни дейности“ - 3 332 лева;
* „Производство и разпределение на електрическа и топлинна енергия и на газообразни горива“ - 3 280 лева.

Най-нископлатени са били наетите лица в икономическите дейности:

* „Хотелиерство и ресторантьорство“ - 1 491 лева;
* „Други дейности“ - 1 596 лева;
* „Селско, горско и рибно стопанство“ - 1 644 лева.

Спрямо същия период на предходната година средната месечна работна заплата през второто тримесечие на 2024 г. в обществения сектор нараства с 22.5%, а в частния сектор с 15.6%.

**Фиг. 3. Средна брутна месечна работна заплата по форми на собственост**



**Методологични бележки**

Данните са получени от тримесечното „Наблюдение на наетите лица, отработеното време, средствата за работна заплата и други разходи за труд“, което има за цел да изследва текущото състояние и динамика на основни аспекти на пазара на труда. Наблюдението е репрезентативно, като се използва стратифицирана случайна извадка от предприятия. Генералната съвкупност се стратифицира по следните критерии: териториален признак - 28 административни области, икономическа дейност по КИД - 2008, размер на предприятието според броя на наетите лица.

Методологията на тримесечното наблюдение на наетите лица, отработеното време, средствата за работна заплата и други разходи за труд, както и актуални данни, могат да се намерят на уеб сайта на НСИ:

[http://www.nsi.bg/sites/методология](http://www.nsi.bg/sites/default/files/files/metadata/Labour_Method_1.1.pdf);

[http://www.nsi.bg/данни](http://www.nsi.bg/bg/content/3920/%D0%BA%D1%80%D0%B0%D1%82%D0%BA%D0%BE%D1%81%D1%80%D0%BE%D1%87%D0%BD%D0%B0-%D1%81%D1%82%D0%B0%D1%82%D0%B8%D1%81%D1%82%D0%B8%D0%BA%D0%B0-%D0%BD%D0%B0-%D0%B7%D0%B0%D0%B5%D1%82%D0%BE%D1%81%D1%82%D1%82%D0%B0-%D0%B8-%D1%80%D0%B0%D0%B7%D1%85%D0%BE%D0%B4%D0%B8%D1%82%D0%B5-%D0%B7%D0%B0-%D1%82%D1%80%D1%83%D0%B4).

**Приложение**

**Таблица 1**

|  |
| --- |
| **Наети лица по трудово и служебно правоотношение по****икономически дейности през 2024 година1** |
|  |  |  |  |
|   |  (Списъчен брой в края на месеца) |
| **Икономически дейности** | **2024** |
| **април** | **май** | **юни** |
| **Общо** | **2327275** | **2330124** | **2348196** |
| Селско, горско и рибно стопанство | 67493 | 67604 | 69008 |
| Добивна промишленост | 18358 | 18323 | 18231 |
| Преработваща промишленост | 455101 | 452093 | 450481 |
| Производство и разпределение на електрическа и топлинна енергия и на газообразни горива | 28837 | 28671 | 28539 |
| Доставяне на води; канализационни услуги, управление на отпадъци и възстановяване | 36922 | 36933 | 36888 |
| Строителство | 129929 | 129337 | 129921 |
| Търговия; ремонт на автомобили и мотоциклети | 384983 | 384921 | 388612 |
| Транспорт, складиране и пощи | 141695 | 141833 | 142044 |
| Хотелиерство и ресторантьорство | 105301 | 111360 | 124309 |
| Създаване и разпространение на информация и творчески продукти; далекосъобщения | 127778 | 127280 | 127390 |
| Финансови и застрахователни дейности | 57185 | 57028 | 57170 |
| Операции с недвижими имоти | 21592 | 21765 | 21863 |
| Професионални дейности и научни изследвания | 85038 | 85015 | 84997 |
| Административни и спомагателни дейности | 113642 | 113884 | 114508 |
| Държавно управление; държавно обществено осигуряване | 114227 | 114364 | 114335 |
| Образование | 172364 | 171753 | 169989 |
| Хуманно здравеопазване и социална работа  | 193432 | 194159 | 195159 |
| Култура, спорт и развлечения | 36780 | 37209 | 37902 |
| Други дейности | 36618 | 36592 | 36850 |
|  |  |  |  |  |  |  |  |  |  |  |  |  |  |  |  |  |  |  |  |
| 1 Предварителни данни. |  |  |  |

|  |  |  |
| --- | --- | --- |
|  |  | **Таблица 2** |
| **Средна брутна месечна работна заплата на наетите лица по трудово и служебно правоотношение по икономически дейности през 2024 година1** |
|   |   |   |   |
|   |   |   | (Левове) |
| **Икономически дейности** | **2024** |
| **април** | **май** | **юни** |
| **Общо** | **2303** | **2310** | **2276** |
| Селско, горско и рибно стопанство | 1629 | 1607 | 1695 |
| Добивна промишленост | 2992 | 2740 | 2649 |
| Преработваща промишленост | 1925 | 1937 | 1921 |
| Производство и разпределение на електрическа и топлинна енергия и на газообразни горива | 3225 | 3301 | 3315 |
| Доставяне на води; канализационни услуги, управление на отпадъци и възстановяване | 1644 | 1727 | 1681 |
| Строителство | 1864 | 1797 | 1841 |
| Търговия; ремонт на автомобили и мотоциклети | 1989 | 2043 | 1997 |
| Транспорт, складиране и пощи | 1907 | 1981 | 1938 |
| Хотелиерство и ресторантьорство | 1430 | 1550 | 1490 |
| Създаване и разпространение на информация и творчески продукти; далекосъобщения | 5160 | 5101 | 5229 |
| Финансови и застрахователни дейности | 3397 | 3181 | 3417 |
| Операции с недвижими имоти | 2035 | 2125 | 2123 |
| Професионални дейности и научни изследвания | 3124 | 3076 | 3048 |
| Административни и спомагателни дейности | 1944 | 1963 | 1858 |
| Държавно управление; държавно обществено осигуряване | 3066 | 2715 | 2489 |
| Образование | 2335 | 2546 | 2416 |
| Хуманно здравеопазване и социална работа  | 2352 | 2394 | 2390 |
| Култура, спорт и развлечения | 1980 | 2054 | 1904 |
| Други дейности | 1614 | 1585 | 1588 |
|  |  |  |  |  |  |  |  |  |  |
| 1 Предварителни данни. |   |   |   |